da en nl en de da nn sv en da da da da zh fr da da fr da da fr da da fr da da fr da da fr da da fr da da fr da da fr da da fr da da fr da da da da da da it da da da en sv da da sv nl da da pl da cs fi da en da da da da da da en
en blog om sund og slank livsstil
NY SERIE PÅ BLOGGEN: SUNDHEDSTEMPERATUREN!
Ih hvor har jeg glædet mig til at starte dette lille nye tiltag op på bloggen! Jeg har valgt at tage Sundhedstemperaturen på en række inspirerende bloggere (og måske andre også med tiden) med små interviews af 12 spørgsmål, som vil blive udgivet løbende herinde. Håber I kan blive lige så inspirerede af at læse om dem, som jeg er, for det er god læsning, kan jeg love!
Jeg starter med mig selv (sagde hunden), så I lige kan se spørgsmålene, og nye læsere også kan lære mig lidt at kende. Min Sundhedstemperatur er helt i bund pt, så det er helt fantastisk med en masse dejlig inspiration den næste tid. I kan glæde jer til den første gæst senere på ugen, som er den skønne kvinde bag en af Danmarks største trænings- og sundhedsblogs.  Håber I tager godt i mod det, og håber I vil kommentere med eventuelle spørgsmål og tanker – og ikke mindst jeres egen SUNDHEDSTEMPERATUR pt 🙂
SUNDHEDSTEMPERATUREN PÅ METTE FRA SUNDHEDSJAGTEN.DK
Hvor sund føler du dig lige nu på en skala fra 1-10, hvor 10 er det højeste?
Hvor lavt har du været på skalaen?
Er lige nu inde i en af de mest usunde perioder jeg kan huske at have haft, dog har jeg før haft sådanne perioder. Får ikke spist ordentlig mad og spiser store mængder usunde ting hver dag. Derudover får jeg næsten ikke rørt mig, da jeg kører i bil på arbejde og ikke kommer afsted til træning for tiden pga.smerte i iskiasnerven og manglende motivation. Det er skidt…
Hvad er sund livsstil for dig
Det er, når man er i balance med, hvad man spiser, og det hovedsageligt er sunde ting, der gør kroppen godt. Og når man får rørt sig på daglig basis (fx via gang eller cykel) og får trænet rigtigt nogle gange om ugen. Intet skal være fanatisk, men blot et fornuftigt niveau uden forbud og tvang.
Hvordan holder du dig sund?
Når jeg er inde i gode perioder (som jeg ville ønske var hverdag for mig), så er jeg god til at få lavet lækre salater og lignende til aftensmad og at sørge for at have sunde snacks med på arbejde. Om sommeren plejer jeg at have nemmere ved at snacke sundt om aftenen, fordi der er friske bær og ærter, og det elsker jeg. Heldigvis går vi sommeren i møde nu! 🙂
Har du nogensinde været på kur?
Jeg har aldrig fulgt nogle af de der kure, hvor man kun må spise protein, suppe eller lignende, det er jeg slet ikke til. Jeg tror virkelig på en sund og varieret kost, hvor kodeordet er alt med måde. Og det er altid den måde, jeg har tabt mig på, ved at skære ned på alt det usunde og op for det sunde, men uden at blive fanatisk. Jeg var for mange år siden ret glad for Madlog, som gav mig en rigtig god ide om kalorieindholdet i alt muligt, og det hjalp mig med at styre kalorierne, men det er ikke noget, jeg ville gide at bruge i dag. Jeg har også været på en 3-dages juicekur sidste sommer, men det var mest for at blive renset igennem og kickstarte en sund periode. Jeg har elevatorvægt, som svinger mellem 5-8 kg flere gange om året, så føler nærmest jeg altid skal/er på kur.
Hvor ofte træner du?
Lige nu overhovedet ikke, men skal i gang igen, og der er målet to gange om ugen som minimum. Gider ikke sætte baren for højt for bare at blive skuffet. Vil dog gerne blive bedre til at gå eller cykle en tur, når jeg kommer hjem fra arbejde, så i den forbindelse glæder jeg mig supermeget til forhåbentlig at få en lille hundebasse til sommer 🙂
Min faste rutine indtil for et lille års tid var badminton en gang om ugen med en flok tidligere kollegaer gennem en del år, men gruppen gik desværre i opløsning. Jeg supplerede med et par timers BodyCombat om ugen. I perioder har jeg trænet mig op til at løbe, men er altid gået død i det eller fået ondt i ryggen, før programmet var gennemført. Har prøvet mange andre ting også fx personlig træner/styrketræning, reformer pilates osv., men formår ikke at holde fast i noget af det. Men kan forhåbentlig snart give mig i kast med noget af det igen eller finde noget nyt.
Har du tidligere trænet noget, som du savner i dag?
Ridning! Men savner mest de gode skovture og at hygge med hesten, ikke så meget en støvet ridehal.
Hvordan forkæler du dig selv?
Altså lige nu forkæler jeg mig selv med alt muligt usundt, og det er jo ikke så smart. Men derudover er massage og ansigtsbehandlinger noget af det bedste jeg ved. Det kan også være at gå i Torvehallerne og forkæle sanserne, og på en solrig dag købe noget lækker mad og spise det udenfor. Vil prøve at arbejde med mentalt at føle forkælelse, når jeg lever sundt 🙂
Hvad er din yndlingsret, når det skal være sundt?
Det kunne fx være et stykke bagt laks med teriyakisauce fra Sticks’n’Sushi og forskellige salater med asiatiske dressinger og masser af frisk koriander.
Hvad er din sunde yndlingssnack?
Det må være friske ærter eller danske jordbær.
Spis varieret og ikke efter mærkelige principper.
Hvad er din egen sundhedstemperatur pt? 🙂
4 Comments CATEGORIES: Sundhedstemperaturen TAGGED: interview, sundhedstemperaturen
Her finder du sunde tips og nemme opskrifter, status på evig elevatorvægt, træning, og alt der hører til den sunde livsstil, som jeg arbejder hårdt på at holde, men som jeg har så svært ved.
STATUS #4 – STILSTAND
STATUS #3 – OVER HALVVEJS
STATUS #2 – TESTER MIN STYRKE
STATUS #1 PÅ SLANKEPROJEKT – STOLT!
VENINDE TABTE 13 KG PÅ 2 MÅNEDER – NY STRATEGI!
· THEME BY ECLAIR DESIGNS ·